C 344/104
DA
Den Europæiske Unions Tidende
29.9.2023
Nyligt offentliggjorte data (34) viser, at antallet af nye enhjørninger i EU var relativt lavt i første kvartal af 2023, idet der kun blev registreret fire sammenlignet med ca. 20 i den tilsvarende periode i 2021 og 2022 (henholdsvis 22 og 20).
Der blev etableret fire nye enhjørninger i første kvartal af 2020. »Fødselstallet« for enhjørninger i EU synes derfor at være faldet til niveauerne fra før covid-19.
Selv med den opadgående tendens på det seneste halter EU bagud i forhold til andre regioner såsom USA, Kina og Det Forenede Kongerige, hvor de fleste enhjørninger er koncentreret, enten fordi de er etableret der, eller fordi de flytter dertil, efter at de er blevet etableret (35).
Etablering af stærke og støttende systemer og udnyttelse af det indre markeds fulde potentiale er vigtige faktorer for at øge antallet af enhjørninger eller tiltrække dem fra hele verden.
Referenceforløbet er baseret på historiske data for enhjørninger for perioden 2008-2022.
Funktionsformen, der vælges i dette tilfælde, er den eksponentielle og passer godt sammen med de historiske data (Figur 15).
Der vises ikke nogen kurs for det digitale årti på grund af den seneste/nuværende ustabilitet i tendenserne.
Figur 15
Antal enhjørninger i EU.
Historiske data og referenceforløb
3.2.10.
Digitalisering af offentlige tjenester Mål: digitalisering af offentlige tjenester, hvor der er 100 % tilgængeligt onlineudbud af alle centrale offentlige tjenester og, hvor det er relevant, det er muligt for borgere og virksomheder i Unionen at interagere online med offentlige forvaltninger.
Definitionen af KPI'er: — Borgere: onlineudbud af centrale offentlige tjenester til borgere målt som den andel af administrative skridt i forbindelse med større livsbegivenheder, der fuldt ud kan foretages online.
Følgende livsbegivenheder tages i betragtning: flytning, transport, indledning af småkravsprocedure, familie, karriere, studier og sundhed. — Virksomheder: onlineudbud af centrale offentlige tjenester til virksomheder målt som den andel af administrative skridt, der er nødvendige for at starte og drive en virksomhed, som fuldt ud kan foretages online.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)